Kenny Huang

Jian-hua Huang, også kjent som Kenny Huang (kinesisk: 黄健华, født 1964 i Guangzhou i provinsen Guangdong i Folkerepublikken Kina), er en kinesisk forretningsmann. Han er formann i det Hongkong-baserte investeringsselskapet QSL Sports Ltd, deleier av den amerikanske basketballklubben Cleveland Cavaliers og har også gjort investeringer i kinesisk basketball og baseball.«Forretningsmann vil kjøpe Liverpool» , HegnarOnline 2.8.2010. Sett 13. august 2010.

I 1988 ble Huang den første personen utdannet på det kinesiske fastlandet som jobbet på Wall Street. Han har ved flere anledninger fungert som bindeledd mellom kinesiske og amerikanske forretningsmenn og bedrifter, ikke minst i forbindelse med idrett. I Norge har Huang i hovedsak fått medieomtale i tiden etter 2. august 2010, da han ble satt i forbindelse med et mulig oppkjøp av den engelske fotballklubben Liverpool FC.«Liverpool kan få kinesisk eier», VG Nett 2.8.2010. Sett 13. august 2010. Han oppgav oppkjøpsplanen etter noen uker.

 Referanser 

Kategori:Personer fra Guangzhou
Kategori:Kinesiske forretningsfolk
Kategori:Fødsler i 1964